છેલ્લા દાયકામાં સંત જાહેર થયેલી વ્યક્તિઓમાં લગભગ ૪૦ ટકા જેટલી સ્ત્રીઓ હતી. આની સામે સત્તરમી સદીમાં માત્ર વીસ ટકા સ્ત્રીઓને જ સંતની ઉપાધિ અપાતી હતી. પ્રોફેસર રૉબર્ટ બેરોના ‘ગાર્ડિયન’માં ટાંકવામાં આવેલા સ્ટડીમાં એક સવાલનો જવાબ એ મળે છે કે સંતત્વની ઉપાધિ આપવાનું પ્રમાણ વધી ગયું છે એનું કારણ છે સ્પર્ધા. અગાઉના પોપ જૉન પૉલ બીજા વખતે કૅથલિકની સામે પ્રોટેસ્ટન્ટ સંપ્રદાયની સ્પર્ધા હતી. ત્યાર પછી બેનેડિક્ટની સામે યુરોપના અને અન્ય દેશોના સેક્યુલરિઝમની સામે સ્પર્ધા હતી.